Durance

**Durance** (okcitanski: *Durença*; mistralska norma: *Durènço*) jest rijeka na jugoistoku Francuske. Duga je 323,2&nbsp;km i lijeva je te druga najduža pritoka Rone. Površina sliva iznosi 14.472&nbsp;km2.

Izvor joj je u jugozapadnom dijelu Alpa, u okviru skijaškog područja Montgenèvre blizu Briançona; teče u smjeru jugozapada kroz sljedeće departmane i gradove:
* Gornje Alpe: Briançon, Embrun;
* Gornjoprovansalske Alpe: Sisteron, Manosque;
* Vaucluse: Cavaillon, Avignon;
* Ušće Rone.

## Etimologija 
Rijeka je dokumentirana u 1. stoljeću kao *Druentia*, zatim kao *Drouéntios* (Δρουέντιος) u 2. stoljeću, *Durantia* 854. i *Durentia* 1127. Naziv *Dru-en-tia* vjerovatno znači "ona koja teče", a potječe od praindoevropskog korijena **dreu-* ("trčati, hodati brzo").

Sličan je korijen u nazivima više rijeka u Zapadnim Alpama: Dora Riparia (Italija), Dranse (Gornja Savoja) i Droma u jugoistočnoj Francuskoj. Sve izviru u planinama i brzog su toka.

Durance zadržava ime iako su Clarée i Guisane duže na mjestu spajanja s njom. Durance je poznatija od njih jer je njena dolina stari i važan trgovački put, dok su doline Claréea i Guisanea praktično slijepe ulice.

## Hidrografija 
Rijeka je duga 305&nbsp;km od izvora u podnožju Sommet des Angesa, na 2.390 m, iznad Montgenèvrea, do ušća u Ronu. Međutim, dužu rutu ima sistem Clarée–Durance: 325&nbsp;km. Durance se spušta neobično brzo – 81 m/km u prvih 12&nbsp;km, zatim 15 m/km do sutoka sa Gyrondeom, a zatim još gotovo 8 m/km do sutoka s Ubayeom. Ovo spuštanje ostaje relativno strmo nakon ovog sutoka, zatim postaje pliće do približno 0,33% u srednjem toku (do mosta u Mirabeauu), zatim 0,24% u donjem toku. Poređenja radi, otprilike 100&nbsp;km od izvora, Isère je na 330 m nadmorske visine, a Durance na 700 m, što djelomično doprinosi brzom toku rijeke, uključujući i donji tok. Od izvora do Mirabeaua pada 1.847 m, a od izvora do ušća u Ronu otprilike 2.090 m. Bogat je vodom, kao i sve rijeke iz alpskih regija, a režim je pluvio-nivalni.

## Tok 
### Od izvora do Serre-Ponçona 
mini|desno|Brana na jezeru Serre-Ponçon
Durance izvire na sjevernoj padini Sommet des Angesa, gdje se prvi mali potoci spajaju u rijeku. Ovaj vodotok teče blizu Montgenèvrea i zatim se ulijeva u veću rijeku Clarée, a zatim protječe kroz Briançon prije nego što mu se pridruži Guisane. Zatim nastavlja na jug spajajući se sa Gyrondeom – glacijalnim potokom s Écrinsa – kod L'Argentière-la-Besséea. Sutok s Guilom dešava se ispod Guillestrea i Mont-Dophina. Durance zatim teče u smjeru jug-jugozapad i ulijeva se u jezero Serre-Ponçon odmah nizvodno od Embruna. Sutok s Ubayeom poplavljen je kako se akumulacijsko jezero punilo.

### Od Serre-Ponçona do Mirabeaua 
[mini|lijevo|Dolina Durancea u [Les Mées (Gornjoprovansalske Alpe)|Les Méesu, u sjevernom dijelu platoa Valensole. U pozadini je planina Mourre de Chanier. Kanal EDF-a tanka je bijela linija u daljini, između drvoreda i podnožja brda.]]
Srednji dio Durancea protječe kroz krajolik koji se mijenja kako se dolina sve više širi. Rijeka postaje obrubljena strmim terasama i probija kanal, ponekad dubok nekoliko metara, ponekad desetke metara. U srednjem i donjem toku Durance je pod utjecajem sredozemne klime: poplave nakon jesenjih kiša, s niskim vodostajem ljeti. Neposredno prije uskog prolaza u planinama kod Sisterona, Durance se spaja sa Buëchom i Sasseom. Voda također dotječe iz kanala EDF-a.

Nakon Sisterona nove rijeke i potoci pridružuju se Duranceu: Jabron, Vançon, Bléone blizu Les Méesa i od Asse nekoliko kilometara južno od Oraisona. Verdon se ulijeva u Durance blizu Cadarachea. Dolina se dalje širi u aluvijalnu ravan široku nekoliko kilometara (5&nbsp;km u blizini Manosquea). Ovdje je rijeka preusmjerena radi razvoja moderne poljoprivrede i izgradnje autoputa A51.

Postoji nekoliko brana duž srednjeg toka Durancea. Osim glavne u Serre-Ponçon, postoje brane u Espinassesu, Sisteronu, L'Escaleu i Cadaracheu. Također postoje mali kanali čija je primarna svrha da crpe vodu iz rijeke u kanal EDF-a, koji zauzvrat napaja hidroelektrane. Dio vode preusmjerene branama koristi se za navodnjavanje.

### Od Mirabeaua do Avignona 
mini|desno|Durance blizu Avignona
mini|desno|Durance blizu Cavaillona
Dolina se sužava nekoliko kilometara do prolaza u Mirabeauu, na dubini od 200 m, a zatim se ponovo širi u još širu ravnicu do ušća u Ronu južno od Avignona. Njen smjer mijenja se od juga ka zapadu, a zatim sjeverozapadu, usklađujući se s malim provansalskim planinskim lancima, između kojih teče (Alpilles i Luberon). Durance prima samo jednu veću pritoku u posljednjem dijelu toka: Calavon, koja teče oko Luberona na sjeveru.

## Pritoke 
Rijeke duže od 20&nbsp;km koje se ulijevaju u Durance. Navedene su po redoslijedu ulijevanja, počevši od izvora.

:(L) lijeva; (D) desna; (GT) glavni tok, ime dato dijelu vodotoka uračunatom u ukupnu dužinu rijeke.

## Reference 
## Vanjski linkovi 
* Durance  na *notreprovence.fr* 

Kategorija:Rijeke u Francuskoj
Kategorija:Sredozemni sliv